### Beslutning

Udvalget sender sagen tilbage med henblik på at få afklaret overvejelser omkring funktioner og naboer.

### Sagsfremstilling

## Resume og sagens baggrund

Administrationen fremlægger Forslag til Kommuneplantillæg nr. 20 til Kommuneplan 2021-2032, samt Forslag til Lokalplan nr. 605 for et erhvervsområde i tilknytning til Kalundborg Refinery. Planforslagene erstatter den gældende planlægning for området. Sagen lægger op til Kommunalbestyrelsens beslutning om at godkende planforslagene med henblik på offentlig høring.

Teknik- og Miljøudvalget besluttede på møde den 2. oktober 2023 at igangsætte ny planlægning for området.

## Indstillinger

Direktøren indstiller at,

1. Forslag til Kommuneplantillæg nr. 20 godkendes til offentlig fremlæggelse i 8 uger (bilag 2).
2. Forslag til Lokalplan nr. 605 (bilag 3) med tilhørende miljørapport (bilag 4), godkendes til offentlig fremlæggelse i 8 uger.
3. Administrationen bemyndiges til at foretage evt. redaktionelle rettelser til planforslagene inden offentlig fremlæggelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

*Baggrund*Planforslagene er udarbejdet med afsæt i virksomhedens behov for at samle og forny den gældende planlægning for området, og ønsket om at kunne anvende en del af det eksisterende område udlagt til raffinaderi til et område, der aktivt kan indgå i den grønne omstilling. Den nye planlægning for området er et led i forberedelsen på at kunne etablere anlæg i takt med, at nye teknologier vinder frem. Virksomheden har ønsket at være på forkant med at sikre grundlaget for fremtiden, og har derfor bevidst ladet planlægningen modnedes over de seneste par år.

*Gældende planlægning*Området er i dag omfattet af kommuneplanens rammeområde K06.E06 hvor anvendelsen er udlagt til: Tungere erhverv herunder industri- og produktionsvirksomhed, olieraffinerings-anlæg, tanke, distributionsanlæg, administration, lager-, værkstedsvirksomhed mv. Desuden havneanlæg med kraner, kaj og transportanlæg.

Området er desuden omfattet af tre gældende lokalplaner, hhv. nr. 521, 523 og 524, som giver mulighed for at udvide raffinaderiets aktiviteter blandt andet med tankkapaciteter, værksteder, brandøvelsesplads, entreprenørplads og andre servicefunktioner.

*Ny kommune- og lokalplanlægning*Planforslagene giver grundlag for at etablere erhverv med anvendelser og aktiviteter, der bidrager til den grønne omstilling. Der kan etableres virksomheder med særlige beliggenhedskrav, industri og procesanlæg. Det kan blandt andet være PTX-anlæg og lignende anlæg til at understøtte raffinaderiets drift og produktion, herunder fremstilling af grønne biobrændsler samt oplag af CO2 og biomasse som fx halm. Herudover kan der opføres værksteds– og administrationsbygninger og etableres solcelleanlæg og regnvandsbassiner.

*Tillæg nr. 20 til Kommuneplan 2021-2032 (Bilag 2)*Kommuneplantillægget reducerer dele af det gældende rammeområde K06.E06 ved at udlægge to nye rammeområder, hhv. [adresse] ([adresse] øst) og K06.E11 (Kalundborg Refinery syd). Formålet er at udlægge området til erhverv med særlige beliggenhedskrav samt give grundlag for at etablere anlæg, der kan understøtte den grønne omstilling.

Eksisterende raffinaderi og tanklager er i dag udpeget som risikovirksomheder, og den gældende ramme K06.E06 definerer en sikkerhedszone og en planlægningszone for hele området. Disse zoner har betydning for, hvilke miljøklasser de forskellige dele af området kan inddeles i. Kommuneplantillægget fastlægger fortsat sikkerhedszoner, samt en generel planlægningsafstand på 500 meter. Dette for at sikre tilstrækkelig afstand til de omkringliggende boligområder og anden nuværende og fremtidig anvendelse. Med den nye planlægning rykkes sikkerhedszonen helt ud af Melby, hvor enkelte huse i dag ligger inden for.

*Forslag til Lokalplan nr. 605 (Bilag 3)*Formålet med Lokalplan nr. 605 er at sikre:

* at området kan anvendes til erhvervsformål for virksomheder med særlige beliggenhedskrav i form af risikovirksomheder og industri
* at der skabes mulighed for en udvidelse af raffinaderiet som kan rumme anlæg til den grønne omstilling
* at der skabes plads til at håndtere regnvand, som kan indgå i områdets natur
* at der etableres beplantning langs lokalplanområdets afgrænsning ved landsby, som sikrer en visuel grøn adskillelse,
* at en udvidelse af raffinaderiet sker i overensstemmelse med områdets karakter.

Der er i planlægningen arbejdet med den visuelle oplevelse fra Melby og andre boligområder, ved at nedbringe tilladte højder og indskrænke byggefelter, samt ved at stille krav til afskærmende beplantning.

*Miljøvurdering og supplerende undersøgelser (Bilag 4)*
Planforslagene er blevet miljøvurderet. Miljøvurderingen konkluderer, at planerne ikke vil medføre væsentlige indvirkninger på miljøet, med de foranstaltninger som er beskrevet i lokalplanen. Der er gennemført supplerende undersøgelser med henblik på at underbygge og kvalificere planlægningen, herunder:

Natur
Der er gennemført feltarbejder, hvor naturtyper og Paw Friis er gennemgået. På denne baggrund har administrationen vurderet, at der kan justeres på afgrænsningen af udpegningen *potentielle økologiske forbindelser*, samt *potentielle naturområder*. Den natur som eksisterer i området samles i færre men større områder, som både giver plads til at håndtere regnvand og afsæt for at skabe bedre vilkår for sammenhængende natur. Det får samtidig en positiv effekt på udformningen af byggefelter.

Støj
Der er udarbejdet en støjredegørelse, som har kvalificeret områdets inddeling i miljøklasser, der angiver tilladt støj i forhold til omgivelserne.

Lugt
Jacobine Bruun vil kunne medføre lugt og luftemission. Lokalplanen er inddelt i byggefelter, hvor
der er en vis afstand til nærmeste naboer i forhold til de byggefelter, der giver mulighed for
placering af anlæg der har udledning. Hvis der etableres et anlæg, der udleder lugt og
luftemissioner, skal de miljøgodkendes, hvor der vil blive stillet vilkår om at overholde
gældende krav til nærmeste naboer.

Vand
Der er udarbejdet et vandhåndteringsnotat, der sandsynliggør, at der inden for planområdet kan håndteres regnvand. Notatet anviser placering og størrelse på regnvandsbassin.
Påvirkningen af eksisterende strømningsveje i området er ligeledes undersøgt og de viser at
placeringen af jord fra regnvandsbassin ikke påvirker hovedstrømningsveje.

*Administrationen anbefaler*Administrationen anbefaler at Kommunalbestyrelsen godkender planforslagene, og at de efterfølgende sendes i offentlig høring i 8 uger.

Som beskrevet indeholder kommuneplantillægget et forslag om at justere afgrænsningen af udpegningen for potentielle økologiske forbindelser og potentielle naturområder. Hvis Kommunalbestyrelsen godkender planforslaget anbefaler administrationen, at de nye afgrænsninger videreføres og indarbejdes i forbindelse med den endelige vedtagelse af Kommuneplan 2025.

## Økonomiske konsekvenser

Ingen.